Diari Oficial de la Generalitat Valenciana


Sumari del DOGV 1624, del 18-09-1991 (1991/822611)

ORDRE de 30 de juliol de 1991, del Conseller de Cultura, Educació i Ciència, per la qual es determina l'execució de la sentencia de la sala tercera del Tribunal Suprem, de 10 d'octubre de 1990, i s'estableix un termini excepcional perquè la titularitat del centre Santa Barbara, de Rocafort, puga sol-licitar acollirse al regim de concerts educatius.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1991/07/30/(2)/dof/vci/html**

### Dades del document

Número de DOGV
:   1624

Data del DOGV
:   18-09-1991

Secció del DOGV
:   DISPOSICIONS GENERALS

Número del document
:   1991/822611


Data del document
:   30-07-1991

Organisme emissor
:   Conselleria d'Economia i Hisenda

Tipus de document
:   Ordre

Anàlisi jurídica

Ordre de 30 de juliol de 1991, del Conseller de Cultura, Educació i Ciència, per la qual es determina l'execució de la sentència de la sala tercera del Tribunal Suprem, de 10 d'octubre de 1990, i s'estableix un termini excepcional perquè la titularitat del centre Santa Bárbara de Rocafort puga sol·licitar acollir-se al règim de concerts educatius.  
Vista la sentència que ha dictat la sala tercera del Tribunal Suprem, el 10 d'octubre de 1990, per la qual es revoca la dictada el 4 de desembre de 1989 per la sala contenciosa administrativa del Tribunal Superior de Justícia de la Comunitat Valenciana i s?estima el recurs d'apel·lació que ha interposat la Generalitat Valenciana;  
Vista la Resolució d'1 de març de 1991, del Conseller de Cultura, Educació i Ciència, per la qual ordena el compliment de la sentència del Tribunal Suprem, de 10 d'octubre de 1990;  
Vist que, en data 28 de gener de 1989, va tenir entrada en el registre dels Serveis Territorials de Cultura i Educació de València la sol·licitud de renovació del concert educatiu subscrit per la Sra. Rosa Giménez Merino, en nom i representació de Colabor, SL, titular del centre docent privat Santa Bàrbara, de Rocafort;  
Vist que el 15 d?abril de 1989 es va dictar l'Ordre del Conseller de Cultura, Educació i Ciència per la qual resolia, entre altres, la denegació de pròrroga del concert educatiu al centre docent privat Santa Bàrbara, de Rocafort, per insuficiència de les consignacions pressupostàries i per no cobrir necessitats urgents d?escolarització;  
Vist que el 3 de juliol de 1989 el Conseller de Cultura, Educació i Ciència desestima el recurs de reposició que va interposar la persona interessada;  
Vist que el 4 de desembre de 1989 la sala contenciosa administrativa del Tribunal Superior de Justícia de la Comunitat Valenciana dicta sentència en què estima el recurs contenciós administratiu interposat per Colaboradores de la Enseñanza SL, d'acord amb la Llei 62/78, contra l'Ordre de la Conselleria de Cultura, Educació i Ciència de 15 d?abril de 1989;  
Vist que, en data 9 de febrer de 1990, el Conseller de Cultura, Educació i Ciència acorda el compliment de la sentència en els seus propis termes i que aquesta resolució es publica el 4 d'abril de 1990 en el DOGV,  
Vist que el 14 de març de 1990 es dicta l'Ordre del Conseller de Cultura, Educació i Ciència (DOGV del 9 d?abril de 1990) per la qual s?aprova la renovació del concert educatiu per un any, segons que estableix la sentència del Tribunal Superior de Justícia de la Comunitat Valenciana, remuntant els efectes de la renovació a l'inici del curs 1989/90 i donant a la persona interessada el termini d'un mes per a sol·licitar la renovació o la pròrroga del concert educatiu, a pesar d'haver transcorregut el termini per a sol·licitar la renovació o la pròrroga dels concerts educatius de vigència anual assenyalat en la Resolució del Director General de Centres i Promoció Educativa, de 18 de desembre de 1989 (DOGV de 2 de gener de 1990);  
Vist que, simultàniament a aquest procés, el centre sol·licita la classificació definitiva que obté el 2 de maig de 1990, en què es dicta l'ordre de la Conselleria de Cultura, Educació i Ciència (DOGV del 30 de maig de 1990), per la qual es classifica, definitivament, en el nivell d'EGB i Educació Preescolar, el centre docent privat Santa Bàrbara, de Rocafort;  
Vist que el 4 de maig de 1990 es dicta l'ordre del Conseller de Cultura, Educació i Ciència, per la qual es renova, entre altres, el concert educatiu subscrit amb el centre Santa Bàrbara, de Rocafort, fins al curs 4992/93,  
Atès que, per al curs 1989/90, es va prorrogar el concert educatiu subscrit pel centre Santa Bàrbara, de Rocafort, d'acord amb la sentència de la sala tercera del Tribunal Superior de Justícia de la Comunitat Valenciana;  
Atès que, en virtut de la situació de pròrroga marcada per se?n a judicial i tenint en compte que, mentrestant, el centre havia obtingut la classificació definitiva, per tant no hi pertocava pròrroga sinó renovació el concert i que aquesta sentència judicial no havia estat revocada, es dicta l'Ordre de 4 de maig de 1990 per la qual es renova el concert subscrit amb el centre Santa Bàrbara, de Rocafort;  
Atesa la sentència de la sala tercera del Tribunal Suprem, de 10 d?octubre de 1990, per la qual es revoca la dictada el 4 de desembre de 1989 per la sala contenciosa administrativa del Tribunal Superior de Justícia de la Comunitat Valenciana i s?estima el recurs d'apel·lació que ha interposat la Generalitat Valenciana;  
Atès que en el moment que el Tribunal Suprem dicta sentència en què ratifica l'acte que va dictar l'administració en el sentit de denegar la pròrroga del concert educatiu al centre en qüestió, es considera que l'administració estava legitimada per a desestimar la pròrroga del concert i que, per tant, el centre havia d'haver accedit al règim de concerts educatius per al curs 90/91, segons que disposa el títol III del Reglament de Normes Bàsiques sobre Concerts Educatius i no de la manera que disposa el títol V d'aquest reglament referit exclusivament a renovació i modificació del concert educatiu;  
Atès que amb data 24 de juny de 1991, se li donà termini a l'interessat per a la vista de l'expedient i perquè formulés al·legacions, si pertocava, la qual cosa efectuà amb data 10 de juliol de 1991.  
Atès que aquestes al·legacions no desvirtuen el contingut de la proposta que s'evacuà.  
Atès el perjudici que es podria irrogar a les famílies destinatàries de la prestació del servei de l'ensenyament en el centre Santa Bàrbara, de Rocafort, si s'executa la sentència amb efecte des que aquesta es dicta i no després de publicar-se la resolució per la qual se?n disposa el compliment i a la finalització d'aquest curs escolar;  
Vista la Llei Orgànica reguladora del Dret a l'Educació; el Reglament de Normes Bàsiques sobre Concerts Educatius, modificat pel Reial Decret 139/1989, de 10 de febrer; l'Ordre de 27 de desembre de 1988, del Conseller de Cultura, Educació i Ciència, per la qual es dicten instruccions sobre concerts educatius previstos en la Llei Orgànica 8/1985, de 3 de juliol, a la Comunitat Valenciana; la Resolució d'1 de març de 1991, del Conseller de Cultura, Educació i Ciència, per la qual es disposa el compliment en els seus termes de la sentència dictada pel Tribunal Suprem en el recurs d?apel·lació interposat per la Generalitat Valenciana contra l'entitat Colaboradores de la Enseñanza, SL i la resta de la normativa aplicable;  
Fent ús de les atribucions que em confereix l'article 35 de la Llei de govern valencià,  
ORDENE.  
Article primer  
Anul·lar, parcialment, l'Ordre de 4 de maig de 1990 en allò que afecta al centre Santa Bàrbara de Rocafort.  
Article segon  
Denegar la renovació del concert educatiu per als cursos 1990/91, 1991/92 i 1992/93 ja que, com que hi ha una sentència del Tribunal Suprem que confirma l'Ordre del Conseller de Cultura, Educació i Ciència, de 15 d'abril de 1989, per la qual es denega la pròrroga del concert educatiu al centre Santa Bàrbara, de Rocafort, la titularitat del centre havia d'haver sol·licitat l'accés al règim de concerts d'acord amb el procediment establert en el capítol I del títol III i no per la via del títol V del Reglament de Normes Bàsiques sobre Concerts Educatius.  
Article tercer  
Queda obert un termini excepcional de quinze dies comptats des de l'endemà de la publicació d?aquesta ordre en el Diari Oficial de la Generalitat Valenciana per tal que el centre puga sol·licitar acollir-se al règim de concerts educatius segons que disposa el capítol I del títol III del Reglament de Normes Bàsiques sobre Concerts Educatius i l'apartat II de l'Ordre del Conseller de Cultura, Educació i Ciència, de 27 de desembre de 1988. Amb aquesta finalitat, en el cas que el centre opte per sol·licitar la incorporació al règim de concerts, una vegada transcorreguts tres dies des del moment de la recepció de la instància, es constituirà en el Servei Territorial de Cultura i Educació de València, amb caràcter extraordinari, la Comissió Territorial de Concerts Educatius, i aquesta haurà de formular la seua proposta en els dos dies següents. El Director Territorial de Cultura i Educació de València elevarà tot això, juntament amb el seu informe, a la Direcció General de Centres i Promoció Educativa, la qual, de la mateixa manera, evacuarà un informe i, amb l?audiència prèvia a l'interessat, formularà la corresponent proposta davant del Conseller de Cultura, Educació i Ciència. L?aprovació o la denegació de la sol·licitud tindrà lloc abans de l'inici de les activitats lectives del curs 1991/92.  
Article quart  
A fi de no causar perjudici a l'alumnat que estudia en el centre Santa Bàrbara en aquest curs escolar en condicions de gratuïtat, i a pesar de l'anul·lació del concert educatiu subscrit segons que disposa aquesta ordre, el centre mantindrà els mateixos drets i obligacions que en el cas que estigués concertat fins a la finalització del present curs escolar.  
DISPOSICIO ADICIONAL  
D'aquesta ordre es prendrà nota en el Registre de Centres Docents de la Comunitat Valenciana.  
DISPOSICIO FINAL  
Aquesta ordre entrarà en vigor el mateix dia que es publique en el Diari Oficial de la Generalitat Valenciana.  
València, 30 de juliol de 1991.  
El Conseller de Cultura, Educació i Ciència,  
ANDREU LOPEZ I BLASCO


Còpia Permalink ELI